stanford-oval/wikipedia huggingface dataset:
ดนัย ศรีวัชรเมธากุล
ประวัติ

ดนัย ศรีวัชรเมธากุล เกิดในตระกูลชาวไทยเชื้อสายจีน ชื่อเล่นของเขาคือ โหน่ง ด่วนที่ทุกคนเรียกกันนั้นมาจากนามสกุลเดิมของเขา เขาเป็นหนึ่งในพี่น้อง 9 คน และทุกคนเล่นกีฬากันทั้งหมด โดยทางบ้านของเขาประกอบอาชีพค้าของชำ ดนัยเข้าเรียนระดับประถมที่โรงเรียนชุมชนชุมแพ ซึ่งเขาเล่นกีฬาหลายชนิดให้แก่ทางโรงเรียน โดยเป็นตัวแทนเข้าแข่งขันในระดับอำเภอและระดับจังหวัด จากนั้น เขาได้ศึกษาระดับมัธยมต้นที่โรงเรียนโนนหันวิทยายน ระดับมัธยมปลายที่โรงเรียนชุมแพศึกษา ก่อนที่จะเข้าศึกษาต่อที่วิทยาลัยพลศึกษากรุงเทพ และได้เป็นนักวอลเลย์บอลของทางวิทยาลัย ก่อนที่ทางสตาฟฟ์โค้ชจากมหาวิทยาลัยกรุงเทพได้ทาบทามให้ร่วมทีม เขาจึงตัดสินใจย้ายไปเรียนปี 1 ใหม่ร่วมกับมหาวิทยาลัยดังกล่าว
เมื่อครั้งที่ดนัยเล่นให้แก่สโมสรวอลเลย์บอลธนาคารกรุงเทพในปีแรก เขาก็ได้มีส่วนช่วยให้ทีมดังกล่าวคว้าแชมป์การแข่งวอลเลย์บอลถ้วย ข และจากการเล่นที่โดดเด่น ทำให้เขาได้รับรางวัลนักวอลเลย์บอลยอดเยี่ยม กับรางวัลตบยอดเยี่ยม ครั้น พ.ศ. 2542 ดนัยก็ได้รับการทาบทามจากพงษ์เทพ เครือชะเอม ซึ่งเป็นอดีตสมาชิกทีมเดียวกันให้มาช่วยทำทีมวอลเลย์บอลชายทีมชาติไทยเข้าแข่งขันที่จังหวัดฟุกุโอะกะ ประเทศญี่ปุ่น และเขาได้พาทีมคว้าเหรียญทองในการแข่งขันที่จัดขึ้น ณ จังหวัดศรีสะเกษ
ดนัย ศรีวัชรเมธากุล ได้กลับมาช่วยทีมชาติไทยอีกครั้งใน พ.ศ. 2544 จากการเชื้อเชิญของเกียรติพงษ์ รัชตเกรียงไกร ในการทำหน้าที่เป็นเทรนเนอร์ให้แก่ทีมวอลเลย์บอลหญิงทีมชาติไทย ในส่วนของทางเทคนิค โดยได้ทำการวิเคราะห์สถิติต่าง ๆ ทุกอย่าง รวมถึงได้มีการนำโปรแกรมมาช่วยวิเคราะห์เพื่อปรับปรุงแก้ไขทักษะของนักกีฬาให้ดีขึ้น จนทีมชาติไทยสามารถสู้กับทีมระดับโลกได้ในเวลาต่อมา
เดือนกันยายน พ.ศ. 2555 ดนัยได้ทำหน้าที่เป็นหัวหน้าสตาฟฟ์โค้ชให้แก่ทีมไทยบี ในการแข่งวอลเลย์บอลเยาวชนชิงชนะเลิศแห่งเอเชียตะวันออกเฉียงใต้ ที่จังหวัดนครปฐม และในเดือนตุลาคมของปีเดียวกัน ดนัยได้ทำหน้าที่เป็นหัวหน้าผู้ฝึกสอนให้แก่วอลเลย์บอลหญิงยุวชนทีมชาติไทยในการแข่งขันวอลเลย์บอลยุวชนหญิงชิงแชมป์เอเชีย 2012 ที่จัดขึ้น ณ เฉิงตู ประเทศจีน โดยในวันที่ 12 ตุลาคม เขาได้มีส่วนช่วยให้ทีมชาติไทยเป็นฝ่ายชนะทีมชาติคาซัคสถานที่ 3-0 เซต
เดือนพฤษภาคม พ.ศ. 2556 ดนัยได้ทำหน้าที่เป็นผู้ช่วยผู้ฝึกสอนให้แก่วอลเลย์บอลหญิงทีมชาติไทยในการแข่งขันศึกอินวิเทชัน 2013 ที่ประเทศจีน โดยมีเกียรติพงษ์ รัชตเกรียงไกร เป็นหัวหน้าผู้ฝึกสอน จากนั้น ในเดือนกรกฎาคมของปีเดียวกันนี้ ดนัยได้ทำหน้าที่เป็นผู้ฝึกสอนให้แก่ทีมชาติไทยร่วมกับณัฐพนธ์ ศรีสมุทรนาค ในการแข่งกีฬามหาวิทยาลัยโลกฤดูร้อน 2013 ที่จัดขึ้น ณ คาซาน ประเทศรัสเซีย ส่วนในเดือนกันยายน เขาได้ทำหน้าที่เป็นผู้ช่วยผู้ฝึกสอนให้แก่ทีมชาติไทยในการแข่งวอลเลย์บอลหญิงชิงแชมป์โลก 2014 รอบคัดเลือกโซนเอเชีย กลุ่มเอ ซึ่งจัดที่สนามพาร์กอารีนา ประเทศญี่ปุ่น เพื่อคัดสองทีมเข้าสู่การแข่งวอลเลย์บอลหญิงชิงแชมป์โลก 2014 ที่ประเทศอิตาลีในปีถัดไป และในเดือนเดียวกันนี้ ดนัยได้เป็นหนึ่งในสตาฟฟ์โค้ชคนสำคัญ ผู้มีส่วนช่วยให้วอลเลย์บอลหญิงทีมชาติไทย ได้ครองแชมป์การแข่งรายการวอลเลย์บอลหญิงชิงแชมป์เอเชีย 2013 ที่จัดขึ้น ณ จังหวัดนครราชสีมา จากผลงานในครั้งนี้เอง ที่ทำให้เขาได้รับพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.) จากพระบาทสมเด็จพระมหาภูมิพลอดุลยเดชมหาราช บรมนาถบพิตร
ชีวิตส่วนตัว

ดนัย ศรีวัชรเมธากุล สมรสกับศิริพร กุสุม ซึ่งเป็นอดีตนักวอลเลย์บอลสโมสรเป๊ปซี่ และมีลูกสาวด้วยกันหนึ่งคนชื่อณิชา ศรีวัชรเมธากุล
ผลงานในระดับอาชีพ > ในฐานะผู้ฝึกสอน

| 0 | 1 | 2 |
| --- | --- | --- |
| ทีม | ประเทศ | พ.ศ. |
| สโมสรวอลเลย์บอลหญิงไดมอนด์ฟู้ด วีซี |  ไทย | 2563–2564 |
รางวัลที่ได้รับ

นักกีฬายอดเยี่ยม วอลเลย์บอลชาย กีฬาวิทยาลัยพลศึกษา
นักกีฬายอดเยี่ยม การแข่งวอลเลย์บอลถ้วย ข
นักตบยอดเยี่ยม การแข่งวอลเลย์บอลถ้วย ข
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดนัย ศรีวัชรเมธากุล
| ด ค กรายชื่อนักกีฬาวอลเลย์บอลหญิงทีมชาติไทย – วอลเลย์บอลหญิงเนชันส์ลีก 2024 |
| --- | --- | --- |
|  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  |
นพนนท์ คชพลายุกต์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
วันเกิด:   (1991-08-02) 2 สิงหาคม ค.ศ. 1991 (33 ปี)
สถานที่เกิด:  อำเภอนาทวี จังหวัดสงขลา
ส่วนสูง:  1.68 m (5 ft 6 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  มหาสารคาม เอสบีที
หมายเลข:  15
สโมสรเยาวชน
:  โรงเรียนเกาะแต้วพิทยาสรรค์
:  ชลบุรี
สโมสรอาชีพ*
| ปี |  ทีม |  ลงเล่น |  (ประตู) |
| 2010–2024 |  ชลบุรี |  202 |  (0) |
| 2011 |  → สงขลา ยูไนเต็ด (ยืมตัว) |  14 |  (1) |
| 2024– |  มหาสารคาม เอสบีที |  0 |  (0) |
ทีมชาติ
| 2010 |  ไทย อายุไม่เกิน 19 ปี |  4 |  (0) |
| 2012 |  ไทย อายุไม่เกิน 23 ปี |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
นพนนท์ คชพลายุกต์ (ชื่อเล่น อ๊อฟ) เป็นนักฟุตบอลชาวไทย ปัจจุบันลงเล่นตำแหน่งกองหลัง ให้กับมหาสารคาม เอสบีที ในไทยลีก 2
นพนนท์เกิดที่อำเภอนาทวี จังหวัดสงขลา เริ่มเล่นฟุตบอลตั้งแต่อายุ 4 ขวบ และติดทีมฟุตบอลนักเรียนไทยเมื่ออายุ 15 ปี ต่อมาเขาติดทีมชาติไทยหลายรุ่นอายุในการแข่งขันซีเกมส์ และยังเคยไปทดสอบฝีเท้ากับสโมสรเวกัลตะเซนไดในเจลีก เขาจบการศึกษาระดับปริญญาตรีจากมหาวิทยาลัยรามคำแหง
ในปี พ.ศ. 2555 นพนนท์ได้เริ่มทำงานอาสากู้ภัยให้กับมูลนิธิธรรมรัศมีมณีรัตน์ในจังหวัดชลบุรี โดยเป็นอาชีพเสริมรองจากการเล่นฟุตบอล และในเดือนเมษายน พ.ศ. 2560 เขาได้ต่อสัญญากับชลบุรีไปอีก 3 ปี
ทิพย์อาภา ชื่นประดิษฐ์

| ทิพย์อาภา ชื่นประดิษฐ์ |
| --- | --- |
ทิพย์อาภา ขณะถ่ายปกอัลบั้มเดี่ยวชุดแรก "I'm a girl not a boy" (พ.ศ. 2540)
ข้อมูลพื้นฐาน
ชื่อเกิด: ทิพย์อาภา ชื่นประดิษฐ์
เกิด: 8 พฤศจิกายน พ.ศ. 2524 (42 ปี)
ที่เกิด: กรุงเทพมหานคร ประเทศไทย
แนวเพลง: ป็อป
อาชีพ: นักร้อง, นักแสดง
เครื่องดนตรี: เสียงร้อง
ช่วงปี: พ.ศ. 2539 - พ.ศ. 2548
ค่ายเพลง: เอ็กแซ็กท์, EMI, เออร์ซ่า เมเจอร์
ทิพย์อาภา ชื่นประดิษฐ์ หรือ โน้ต (Note) นักร้องชาวไทย เข้าสู่วงการจากการเป็นนักร้องภายใต้สังกัดEMI (อีเอ็มไอ) ต่อมาได้เป็นศิลปินในสังกัด เออร์ซ่า เมเจอร์ และ เอ็กแซ็กท์ ตามลำดับ
ประวัติ

โน้ต - ทิพย์อาภา ชื่นประดิษฐ์ เกิดเมื่อวันที่ 8 พฤศจิกายน พ.ศ. 2524 เข้าสู่วงเพลงการด้วยวัยเพียง 15 ปี เริ่มเปิดตัวครั้งแรกในวงการเพลงกับสังกัด อีเอ็มไอ ด้วยอัลบั้ม "ดิ อะคูสติด (ชุดที่1)" โดยโน้ต เป็นหนึ่งในศิลปินหลายคนที่ร้องเพลงไว้ในอัลบั้มชุดนี้ และเพลง "เหตุผล" ที่เธอร้องไว้ ได้กลายเป็นเพลงฮิตสร้างชื่อเสียง ให้เธอเป็นที่รู้จักในเวลาต่อมา
นอกจากนี้เธอยังได้มีโอกาสแสดงความสามารถอีกด้านหนึ่ง โดยการเป็นร่วมนักแสดงภาพยนตร์เรื่อง รักเอย (นิ้ง กุลสตรี ศิริพงษ์ปรีดาม ปิ๊บ รวิชญ์ เทิดวงส์ แสดงนำ) ออกฉายในปีพ.ศ. 2539และยังร้องเพลงประกอบภาพยนตร์เรื่องนี้อีกด้วย โดยเพลงที่เธอขับร้องคือเพลง "รักเอย"
ในปีพ.ศ. 2540 โน้ตมีผลงานเพลงอัลบั้มเดี่ยว โดยใช้ชื่ออัลบั้มชุดนี้ว่า "I'm a girl not a boy" ออกวางจำหน่ายเมื่อวันที่ 29 ธันวาคม พ.ศ. 2540 โดยได้โปรติวเซอร์อย่าง "เต้ง-ธนิต เชิญพิพัฒนสกุล" มาช่วยคุมงานเพลงในอัลบั้มชุดนี้ด้วย
ต่อมาได้ออกอัลบั้ม DJ.GumGum ในปี 2540 มีเพลงที่ขับร้องได้แก่ เพลง รักสักที ฯลฯ
ภายหลังเธอร้องเพลงประกอบละครค่ายเออร์ซ่า เมเจอร์ และ เอ็กแซ็กท์ เป็นส่วนใหญ่ ปัจจุบันเธอได้แต่งงานแล้ว มีบุตรชาย 1 คน
ผลงาน > งานเพลง > อัลบั้มเดี่ยว

อัลบั้ม I'm a girl not a boy (พ.ศ. 2540)
i'm a girl,not a boy
คงมากพอ
นึกอยู่แล้ว
พลังแห่งรัก
บวก ลบ คูณ หาร
ไหวหวั่น
อาการยังงี้
รับประกัน
แฟนใคร
อยากให้เธอรับรู้
อัลบั้ม เพลงประกอบภาพยนตร์ รักเอย โดย โน๊ต ทิพย์อาภา (พ.ศ. 2539)
รักเอย
ความรักไม่รู้จบ
หนี้รัก
ความรักไม่รู้จบ (เวอร์ชัน อคูลสติก)
เหตุผล (แคมป์ไฟ เวอร์ชัน)
รักเอย (คาราโอเกะ เวอร์ชัน)
ผลงาน > งานเพลง > อัลบั้มอื่น ๆ

อัลบั้ม ดิ อะคูสติด (ชุดที่1) (พ.ศ. 2539) / ขับร้องเพลง เหตุผล
อัลบั้ม The Acoustic Emi (พ.ศ. 2540) / ขับร้องเพลง สิ่งดีดี
อัลบั้ม DJ.GumGum (พ.ศ. 2540) / ขับร้องเพลง​ ​'รักซะที'​​, เพลง​ ​'คนนั้น'​, เพลง​ ​'จากคนที่ห่วงใย'​​
อัลบั้ม Grammy Mixx (พ.ศ. 2541)
อัลบั้ม ทะเล พระจันทร์ และดวงดาว (พ.ศ. 2542) / ขับร้องเพลง 'ได้ไหมดาว
อัลบั้ม กระแตไต่ไม้ ร่วมกับ ขวัญรวี กาญจนะผลิน, ฐิตยา กาญจนะผลิน (พ.ศ. 254x)
อัลบั้ม X-track 7 (พ.ศ. 2544)
ผลงาน > งานเพลง > เพลงประกอบละคร/ภาพยนตร์

เพลง รักเอย ประกอบภาพยนตร์เรื่อง รักเอย (พ.ศ. 2539)
เพลง หนี้รัก ประกอบภาพยนตร์เรื่อง รักเอย (พ.ศ. 2539)
ร่วมร้องเพลง ภูมิแผ่นดิน นวมินทร์มหาราชา เทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร (พ.ศ. 2542)
อัลบั้มเพลงประกอบละคร รังหนาว (พ.ศ. 2542)
เพลง นี่แหละตัวฉัน ประกอบละคร เสน่ห์นางงิ้ว (พ.ศ. 2542)
เพลง เพื่อวันของเรา ประกอบละคร เสน่ห์นางงิ้ว (พ.ศ. 2542)
เพลง ไว้ฟอร์ม ประกอบละคร เสน่ห์นางงิ้ว (พ.ศ. 2542)
เพลง สิ่งที่เธอให้ ประกอบละคร เสน่ห์นางงิ้ว (พ.ศ. 2542)
เพลง ความรัก ประกอบละครเรื่อง รังหนาว (พ.ศ. 2542)
เพลง รักเธอที่สุด ประกอบละครเรื่อง รังหนาว (พ.ศ. 2542)
เพลง ห้ามใจ ประกอบละครเรื่อง ฟ้าเพียงดิน (พ.ศ. 2544)
เพลง อยากเดินด้วยคน (คู่กับ กิตติ บุลสถาพร)  ประกอบละครเวทีเรื่อง บัลลังก์เมฆ เดอะมิวสิคัล (พ.ศ. 2544-2545)
ผลงาน > ผลงานการแสดง

ภาพยนตร์เรื่อง รักเอย รับบทเป็น อุษา (พ.ศ. 2539)
ละครเรื่อง​ รัน! รักอันตราย​ รับบทเป็น​ บี​ (พ.ศ.​ 2544)
ละครเวทีเรื่อง บัลลังก์เมฆ เดอะมิวสิคัล รับบทเป็น วิรินทร์ (พ.ศ. 2544-2545)
ละครเวทีเรื่อง ลิขิตฟ้าชะตาเลือด (พ.ศ. 2546)
ละครเวทีเรื่อง น้ำเงินแท้ เดอะมิวสิคัล รับบทเป็น แม่จำปูน (พ.ศ. 2562)
ผลงาน > คอนเสิร์ต

คอนเสิร์ตการกุศล เพลงกวี..สุนทรียา ณ เวียงกาญจน์ (17 สิงหาคม 2551) สถานที่จัดการแสดง ศูนย์วัฒนธรรมแห่งประเทศไทย หอประชุมใหญ่
คอนเสิร์ต คือ...เพลงครู (27 มิถุนายน 2553) สถานที่จัดการแสดง โรงละครแห่งชาติ
วีระ ธีรภัทร

| วีระ ธีระภัทรานนท์ |
| --- | --- |
วีระ ธีรภัทร (คนขวา) ในปี พ.ศ. 2552
เกิด: 13 เมษายน พ.ศ. 2500 (67 ปี) จังหวัดพิจิตร ประเทศไทย
นามปากกา: วีระ ธีรภัทร
อาชีพ: นักเขียน, นักข่าว, นักหนังสือพิมพ์
สัญชาติ:  ไทย
ช่วงปีที่ทำงาน: พ.ศ. 2522 - ปัจจุบัน
วีระ ธีรภัทร (เกิด 13 เมษายน พ.ศ. 2500) กรรมการในคณะกรรมาธิการวิสามัญพิจารณา พระราชบัญญัติงบประมาณรายจ่ายประจำปี 2568  นักจัดรายการวิทยุ นักเขียน คอลัมนิสต์ และเป็นพิธีกรรายการโทรทัศน์ชาวไทย ,วิทยากรมหาวิทยาลัย ซึ่งเป็นที่รู้จักทั่วไปในนามอาจารย์วีระ
ประวัติ

มีชื่อจริงว่า วีระ ธีระภัทรานนท์ เกิดเมื่อวันที่ 13 เมษายน พ.ศ. 2500 ที่ตำบลห้วยเกตุ อำเภอตะพานหิน จังหวัดพิจิตร
ประวัติ > การศึกษา

วีระจบการศึกษาจากโรงเรียนลาซาลโชติรวีนครสวรรค์ และจบชั้นมัธยมจากโรงเรียนสวนกุหลาบวิทยาลัย เมื่อปีการศึกษา พ.ศ. 2516 และสำเร็จระดับปริญญาตรีรัฐศาสตรบัณฑิต (สาขาทฤษฎีและปรัชญาการเมือง) จากมหาวิทยาลัยธรรมศาสตร์ เมื่อปี พ.ศ. 2521
ประวัติ > คณะกรรมการ ปปง.

วันที่ 10 พฤศจิกายน พ.ศ. 2552 คณะรัฐมนตรีมีมติเห็นชอบตามที่รัฐมนตรีว่าการกระทรวงยุติธรรมในฐานะบังคับบัญชาสำนักงานป้องกันและปราบปรามการฟอกเงินเสนอรายชื่อบุคคลเป็นกรรมการผู้ทรงคุณวุฒิในคณะกรรมการป้องกันและปราบปรามการฟอกเงิน (ปปง.) จำนวน 9 คน และให้ส่งคณะกรรมการประสานงานด้านนิติบัญญัติพิจารณา ก่อนนำเสนอสภาผู้แทนราษฎรและวุฒิสภาตามลำดับเพื่อให้ความเห็นชอบต่อไป โดยวีระเป็นหนึ่งในผู้ที่ได้รับการเสนอชื่อด้วย
วันที่ 6 พฤษภาคม พ.ศ. 2553 สภาผู้แทนราษฎรมีมติให้แต่งตั้งคณะกรรมาธิการวิสามัญตรวจสอบคุณสมบัติของผู้ได้รับการเสนอชื่อเป็นกรรมการผู้ทรงคุณวุฒิในคณะกรรมการป้องกันและปราบปรามการฟอกเงิน ทั้ง 9 คน เพื่อตรวจสอบคุณสมบัติอีกชั้นหนึ่ง
หลังเหตุการณ์สลายการชุมนุมทางการเมืองวันที่ 19 พฤษภาคม ปีเดียวกัน วีระกล่าวทางรายการวิทยุที่ตนจัดหลายรายการว่าจะทยอยเลิกงานที่ทำอยู่ในปัจจุบัน เนื่องจากรู้สึกว่าสถานการณ์ สภาพแวดล้อม และความรู้สึกของตนเอง ไม่เหมาะสมที่จะจัดรายการแบบนี้อีกต่อไป อย่างไรก็ตามในเดือนตุลาคมเจ้าตัวกล่าวว่าจะไม่เลิกจัดรายการคุยได้คุยดีแต่จะหยุดพักสองเดือนหรือหยุดตั้งแต่เดือนพฤศจิกายนและกลับมาจัดใหม่ในเดือนมกราคมปี พ.ศ. 2554
วันที่ 29 กันยายน พ.ศ. 2553 ที่ประชุมสภาผู้แทนราษฎรได้พิจารณารายงานการพิจารณาของคณะกรรมาธิการวิสามัญตรวจสอบคุณสมบัติผู้ได้รับการเสนอชื่อเป็นกรรมการผู้ทรงคุณวุฒิ ในคณะกรรมการป้องกันและปราบปรามการฟอกเงิน จำนวน 9 คน ตามที่ ครม.เสนอมาและคณะกรรมาธิการวิสามัญได้พิจารณาเสร็จแล้ว โดยที่ประชุมสภาผู้แทนราษฎรมีมติให้ความเห็นชอบผู้ได้รับการเสนอชื่อ จำนวน 9 คน ด้วยวิธีลงคะแนนลับผ่านซองลงคะแนน ด้วยคะแนนเสียงข้างมาก โดย รศ.ดร.ทวีเกียรติ มีนะกนิษฐ ได้ 245 คะแนนต่อ 88 งดออกเสียง 5 นายถาวร พานิชพันธ์ ได้ 242 ต่อ 88 งดออกเสียง 6 นายตีรณ พงศ์มฆพัฒน์ ได้ 237 ต่อ 90 งดออกเสียง 6 นายบัญชา เสือวรรณศรี ได้ 342 ต่อ 5 งดออกเสียง 4 นายวีระ ธีระภัทรานนท์ ได้ 200 ต่อ 126 งดออกเสียง 12 พล.ต.อ.สมชาย ประภัสภักดี ได้ 339 ต่อ 8 งดออกเสียง 5 รศ.จุราพร ไวยนันท์ได้ 342 ต่อ 5 งดออกเสียง 4 นายวินัย ดำรงค์มงคลกุล ได้ 344 ต่อ 5 งดออกเสียง 4 และ นายมนัส สุขสวัสดิ์ได้ 354 ต่อ 5 งดออกเสียง 4 และขั้นตอนต่อจากนี้จะเสนอให้วุฒิสภาเห็นชอบต่อไป
วันที่ 11 ตุลาคม พ.ศ. 2553 วุฒิสภาให้ความเห็นชอบบุคคลผู้ได้รับการเสนอชื่อเป็นกรรมการผู้ทรงคุณวุฒิ ในคณะกรรมการป้องกันและปราบปรามการฟอกเงิน จำนวน 9 คน ตามที่คณะรัฐมนตรีเสนอ
คณะที่ปรึกษาด้านผลกระทบทางเศรษฐกิจและสังคม ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19)

วันที่ 1 พฤษภาคม 2563 ราชกิจจานุเบกษา ประกาศคำสั่งนายกรัฐมนตรี ที่ 21/2563 เรื่อง แต่งตั้งคณะที่ปรึกษาด้านผลกระทบทางเศรษฐกิจและสังคม ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) ได้แต่งตั้งนายวีระ ธีระภัทรานนท์ เป็นหนึ่งในคณะกรรมการคณะที่ปรึกษาด้านผลกระทบทางเศรษฐกิจและสังคม ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) เพื่อทำหน้าที่ให้ความเห็นทางวิชาการ เสนอแนะแนวทางการป้องกันและแก้ไขปัญหาผลกระทบทางเศรษฐกิจและสังคม จากสถานการณ์โรค COVID 19
งานเขียนและงานแปลที่เคยตีพิมพ์

| --- | --- |
 โลกแห่งชีวิต  คนใหม่  บันทึกแห่งชีวิต  เปิดโปงเขี้ยวเล็บโซเวียต  รวมข้อเขียนชุด รวยด้วยหุ้น (4 เล่ม)  รวยแล้วถึงรู้  รวยได้ถ้ารู้มาก่อน  รวยคนเดียว  คุยเฟื่องเรื่องเงิน (2 เล่ม)  เกิดมารวย  พูดจาภาษาน้ำมัน  เงินทองต้องรู้ (3 เล่ม)  เรื่องเก่าเล่าใหม่ รวมคอลัมน์ในกรุงเทพธุรกิจ  ปากท้องชาวบ้าน  ปากท้องของเรา  เล่าเรื่องเงินปนเรื่องหุ้น  ช่วงหนึ่งของชีวิต  On Professionalism : 40 ปีแห่งวิถีสัมมาอาชีวะ  From Cicero to Caesar จากระบอบสาธารณรัฐ สู่ระบอบจักรพรรดิ (ภาคแรก)  From Pompey to Caesar จากระบอบสาธารณรัฐ สู่ระบอบจักรพรรดิ (ภาคสอง)  คนไร้ราก:  อาศรมสนธยา  On Painting เห็นมากับตา ว่าด้วยภาพเขียน เล่ม 1-3  คุยเฟื่องเรื่องทอง :คู่มือเพื่อการลงทุนกับทอง  จากยุ่งกลายเป็นรุ่ง บทเรียนเศรษฐกิจไทย พิสิฐ ลี้อาธรรม เขียน วีระ ธีรภัทร แปล  หอมปาก หอมคอ (6 เล่ม)  เที่ยวเขมร  เรื่องเล่าจากมหากาพย์มหาภารตะ เล่ม 1 ตอน กำเนิดพี่น้องเการพและปาณฑพ  เรื่องเล่าจากมหากาพย์มหาภารตะ เล่ม 2 ตอน เหตุแห่งสงครามบนทุ่งกุรุเกษตร  เรื่องเล่าจากมหากาพย์มหาภารตะ เล่ม 3 ตอน สงครามบนทุ่งกุรุเกษตร  เรื่องเล่าจากมหากาพย์มหาภารตะ เล่ม 4 ตอน อวสานสงครามบนทุ่งกุรุเกษตร  เล่าเท่าที่รู้ วิพากษ์เศรษฐกิจโลก วิจารณ์เศรษฐกิจไทย ในสถานการณ์วิกฤต  เล่าเท่าที่รู้ 2 วิพากษ์เศรษฐกิจโลก วิจารณ์เศรษฐกิจไทย ในสถานการณ์วิกฤต  เกรดธรรมจากอาศรมสนธยา  On Book & Reading ว่าด้วยหนังสือและการอ่าน
แหล่งข้อมูลอื่น

วิทยุคลื่นความคิด แฟนเพจ
วิทยุคลื่นความคิด
วีระ ธีรภัทรทรานนท์ วิทยุคลื่นความคิด
การสอบสนามหลวง

สอบสนามหลวง คือการสอบไล่วัดความรู้พระปริยัติธรรมของคณะสงฆ์ไทย โดยคำว่า "สนามหลวง" นั้นสันนิษฐานว่ามาจากคำว่า "การสอบพระปริยัติธรรมบาลีในพระราชวังหลวง" โดยการสอบสนามหลวงในสมัยก่อนนั้นพระบาทสมเด็จพระมหาภูมิพลอดุลยเดชมหาราช บรมนาถบพิตรจะทรงรับเป็นพระราชภาระ ถวายความอุปถัมภ์การจัดสอบขึ้นในพระบรมมหาราชวัง โดยจัดสอบแบบปากเปล่า คือพระภิกษุหรือสามเณรผู้ศึกษาบาลีมีความรู้พอสมควรแล้ว เข้าสอบบาลีสนามหลวงโดยการแปลคัมภีร์ภาษาบาลีเป็นภาษาไทย หรือแต่งภาษาไทยเป็นภาษาบาลี ต่อหน้าพระที่นั่งและคณะกรรมการพระเถรานุเถระ โดยผู้สอบไล่ได้ในชั้นประโยคต่าง ๆ จะได้รับการพระราชทานสมณศักดิ์ พัดยศ ไตรจีวร และทรงพระกรุณาโปรดเกล้าฯ ตั้งพระภิกษุสามเณรผู้สอบได้ให้เป็นเปรียญ และรับนิตยภัตของหลวง เป็นการยกย่องเชิดชู
ประวัติความเป็นมาการสอบสนามหลวง

การสอบบาลีสนามหลวงนั้นมีมาตั้งแต่สมัยกรุงศรีอยุธยา ในสมัยต้นรัตนโกสินทร์พระบาทสมเด็จพระเจ้าอยู่หัว ก็ทรงพระกรุณาโปรดเกล้าฯ ให้จัดสอบในทำนองเดียวกับสมัยกรุงศรีอยุธยา คือ 3 ปีมีการสอบครั้งหนึ่ง เป็นการสอบแบบปากเปล่า มีพระเถราจารย์ผู้ทรงภูมิความรู้เป็นกรรมการสอบ
ประวัติความเป็นมาการสอบสนามหลวง > การสอบไล่ปากเปล่าในอดีต

วิธีการสอบไล่ในอดีตคือผู้เข้าสอบเข้าไปแปลคัมภีร์อรรถกถาต่อหน้าพระเถราจารย์ และพระเถราจารย์จะซักถามผู้เข้าสอบไล่ จึงเป็นที่มาของคำว่า ไล่ความรู้ หรือ สอบไล่
วิชาที่สอบแต่ละประโยคนั้นก็จะกำหนดพระสูตรต่าง ๆ สำหรับแต่ละประโยค เริ่มตั้งแต่ประโยค 1 ไปจนถึง ประโยค 9 โดยการสอบนั้น จะมีการสอบตั้งแต่ประโยค 1 ขึ้นไป ถ้าสอบประโยค 1 - 2 ได้ แต่สอบประโยค 3 ไม่ได้ ก็ต้องไปเริ่มสอบประโยค 1 ใหม่ เว้นแต่เมื่อสอบได้ประโยค 3 แล้ว ก็สามารถสอบไล่ไปทีละประโยคหรือหลายประโยคก็ได้
ในยุคต้นรัตนโกสินทร์ต่อเนื่องมาจนถึงสมัยเปลี่ยนแปลงการปกครอง พระภิกษุทุกรูปต้องเล่าเรียนและเข้าสอบบาลีสนามหลวง ภิกษุรูปใดสอบไล่ได้เป็นเปรียญตั้งแต่ 3 ประโยคแล้ว ถ้าได้รับพระราชทานสมณศักดิ์ตั้งแต่พระครูสมณศักดิ์ขึ้นไป เป็นอันหยุดไม่ต้องเข้าสอบบาลีสนามหลวงต่อไปก็ได้ แต่ถ้าสมัครใจจะเข้าแปลต่อก็ได้ ส่วนภิกษุที่ยังไม่ได้รับพระราชทานสมณศักดิ์ก็ต้องสอบต่อไปเรื่อย ๆ จนกว่าจะจบเป็นเปรียญ 9 ประโยค
ประวัติความเป็นมาการสอบสนามหลวง > การเปลี่ยนรูปแบบสอบไล่บาลีมาเป็นข้อเขียน

เมื่อพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ตั้งมหามกุฏราชวิทยาลัยขึ้นในคณะสงฆ์ธรรมยุตินิกาย สมเด็จพระมหาสมณเจ้า กรมพระยาวชิรญาณวโรรส ซึ่งเวลานั้นทรงเป็นผู้ช่วยเจ้าคณะใหญ่คณะธรรมยุติกนิกายได้ทรงกำหนดหลักสูตรของมหามกุฏราชวิทยาลัยขึ้น โดยกำหนดให้ผู้เรียน เรียนทั้งหนังสือไทยและบาลีไวยากรณ์ โดยผู้เข้าเรียนในสำนักมหามกุฏราชวิทยาลัย นี้มีทั้งพระภิกษุ สามเณร และฆราวาส
จึงทำให้การสอบบาลีสนามหลวงในสมัยนั้นแบ่งออกเป็นสองสนาม คือ สนามที่สอบปากเปล่าแบบเก่า และสนามที่จัดสอบผู้เล่าเรียนตามหลักสูตรมหามกุฏราชวิทยาลัย ซึ่งใช้วิธีสอบแบบข้อเขียน และแบ่งการสอบเป็น 3 ชั้น เรียกว่า เปรียญตรี เทียบคุณวุฒิเสมอเปรียญ 4 แบบเก่า เปรียญโท เทียบคุณวุฒิเสมอเปรียญ 5 และเปรียญเอกเทียบคุณวุฒิเปรียญ 7
การสอบไล่ตามหลักสูตรมหามกุฏราชวิทยาลัย คงดำเนินมาจนถึงต้นรัชกาลพระบาทสมเด็จพระมงกุฎเกล้าเจ้าอยู่หัว จึงได้ปรับหลักสูตรการศึกษาบาลีสนามหลวงทั้งหมด โดยใช้หลักสูตรของมหามกุฏราชวิทยาลัยเป็นหลัก และเลิกการสอบเปรียญ ตรี โท เอก เปลี่ยนมาเป็นสอบบาลีตั้งแต่ประโยค 1 - 9 ดังในปัจจุบัน
การสอบสนามหลวงในปัจจุบัน

การสอบสนามหลวงในปัจจุบันนี้แบ่งเป็นสองประเภทคือการสอบบาลีสนามหลวง และสอบธรรมสนามหลวง
การสอบสนามหลวงแผนกบาลีในระดับชั้นเปรียญตรี (ป.ธ.1-2 ถึง 3) และระดับชั้นเปรียญโทเปรียญแรก (ป.ธ. 4) ในปัจจุบันนับว่ามีความสะดวกสบายกว่าแต่ก่อนมาก คือผู้สมัครสอบไม่ต้องเข้ามาสอบที่ส่วนกลางทั้งหมด แต่ให้มีสนามสอบประจำจังหวัด ๆ ละหนึ่งแห่งทั่วประเทศ ยกเว้นกรุงเทพฯ และปริมณฑลให้เป็นส่วนกลาง
การสอบสนามหลวงในปัจจุบัน > การสอบบาลีสนามหลวงในปัจจุบัน

การสอบพระปริยัติธรรมแผนกบาลี หรือ การสอบบาลีสนามหลวง แบ่งการสอบออกเป็น 9 ประโยค
ประโยค 1-2 ถึงประโยค 3 เป็นเปรียญตรี (กระทรวงศึกษาธิการเทียบวุฒิให้เทียบเท่ามัธยมศึกษาตอนต้น)
ประโยค 4 ถึงประโยค 6 เป็นเปรียญโท (กระทรวงศึกษาธิการเทียบวุฒิให้เทียบเท่ามัธยมศึกษาตอนปลาย)
ประโยค 7 ถึงประโยค 9 เป็นเปรียญเอก (กระทรวงศึกษาธิการเทียบวุฒิให้เทียบเท่าปริญญาตรี)
การจัดสอบวัดผลบาลีสนามหลวงในปัจจุบันนั้นแบ่งเป็นสองครั้ง ครั้งแรกคือชั้นประโยค 6 ถึงประโยค 9 และครั้งที่สองคือ ประโยค 1-2 ถึง ประโยค 5 โดยแต่ละครั้งจะจัดสอบพร้อมกันทั่วประเทศ ใช้ข้อสอบที่ออกโดยแม่กองบาลีสนามหลวง
การสอบสนามหลวงในปัจจุบัน > การสอบธรรมสนามหลวงในปัจจุบัน

การสอบพระปริยัติธรรมแผนกธรรม หรือ การสอบธรรมสนามหลวง แบ่งการสอบออกเป็น 2 ประเภท คือ การสอบ นักธรรม สำหรับพระภิกษุ สามเณร และการสอบ ธรรมศึกษา สำหรับฆราวาส
การสอบสนามหลวงในปัจจุบัน > การสอบธรรมสนามหลวงในปัจจุบัน > ชั้นการศึกษา

โดยแบ่งชั้นการศึกษาออกเป็น 3 ระดับ
การสอบสนามหลวงในปัจจุบัน > การสอบธรรมสนามหลวงในปัจจุบัน > การจัดสอบ

การจัดสอบวัดผลธรรมสนามหลวงนั้นจัดให้มีการสอบปีละ 2 ครั้ง
สำหรับธรรมศึกษานั้นจัดสอบวันเดียวคือวันแรม 5 ค่ำ เดือน 12
ในปีการศึกษา 2551 มียอดฆราวาสเข้าสอบธรรมศึกษาในระดับชั้นตรี โท และเอก 1,833,874 คน
ดูเพิ่ม

สำนักงานแม่กองบาลีสนามหลวง
สำนักงานแม่กองธรรมสนามหลวง
การศึกษาพระปริยัติธรรมแผนกบาลีของคณะสงฆ์ไทย
แหล่งข้อมูลอื่น

ศึกษาภาษาบาลีออนไลน์ กับ"ปาลินารี"
ประวัติการศึกษาของสงฆ์ เก็บถาวร 2007-10-07 ที่ เวย์แบ็กแมชชีน
ประวัติการศึกษาแผนกธรรม
ปัจจุบันการสอบสนามหลวงเปลี่ยนการสอบแบบปากเปล่าต่อหน้าพระที่นั่ง มาเป็นการสอบแบบข้อเขียน โดยกระจายสนามสอบไปทั่วทุกภูมิภาคของประเทศ
ปัจจุบันฆราวาสสามารถสอบสนามหลวงได้เช่นกัน แต่สามารถสอบได้เฉพาะหลักสูตรธรรมศึกษา ซึ่งมีความเข้มข้นต่างจากธรรมศึกษาของพระสงฆ์มาก
ปรีชา เถาทอง

| ปรีชา เถาทอง ม> ว.ม., ป.ช., ต.ภ., ร.จ.พ. |
| --- | --- |

เกิด: 27 เมษายน พ.ศ. 2491 (76 ปี) จังหวัดพระนคร ประเทศไทย
อาชีพ: นักเขียน จิตรกร
สัญชาติ:  ไทย
ศาสตราจารย์ ปรีชา เถาทอง ศิลปินแห่งชาติผู้ได้รับการเชิดชูเกียรติในฐานะศิลปินแห่งชาติ สาขาทัศนศิลป์ สาขาย่อยการ(จิตรกรรม) ประจำปีพุทธศักราช 2552
ประวัติ

ศาสตราจารย์ ปรีชา เถาทอง เกิดเมื่อวันที่  27 เมษายน พ.ศ. 2491 ที่จังหวัดพระนคร เป็นบุตรของนายเจริญ เถาทอง (บิดา) และ นางสิน เถาทอง (มารดา) เป็นบุตรคนที่ 5 ในจำนวนพี่น้อง 8 คน โดยพี่น้องร่วมมารดาทั้งหมดได้แก่
1. เป็นชาย (เสียชีวิต)
2. เป็นชาย (เสียชีวิต)
3. เป็นชาย (เสียชีวิต)
4. นาย พิชัย เถาทอง (รับเหมาก่อสร้าง)
5. นายปรีชา เถาทอง (ศิลปินแห่งชาติ)
6. นายสุชาติ เถาทอง (ศิลปิน)
7. นายสมชาย เถาทอง (ศิลปิน)
8. นายสุวิชาญ เถาทอง (ศิลปิน)
การศึกษา

จบการศึกษาระดับปริญญาตรี ศิลปบัณฑิต จิตรกรรม (เกียรตินิยมอันดับ 2) มหาวิทยาลัยศิลปากร  กรุงเทพมหานคร
ได้รับทุนไป ศึกษาที่ L'Accademia di belle Arte ณ กรุงโรม ประเทศอิตาลี ในปี พ.ศ. 2519
จบการศึกษาระดับปริญญาโท ศิลปมหาบัณฑิต จิตรกรรม มหาวิทยาลัยศิลปากร กรุงเทพมหานคร
ประกาศนียบัตร วิชาวาดเส้นจากอดาเคมีเบลลา อาร์เต กรุงโรม ประเทศอิตาลี
การทำงาน

ศาสตราจารย์ปรีชา เถาทอง ได้รับรางวัลจำนวนมากและยังดำรงตำแหน่งศาสตราจารย์ ที่มหาวิทยาลัยศิลปากร
ได้รับรางวัลศิลปินชั้นเยี่ยม สาขาจิตรกรรมจากงานแสดงศิลปกรรมแห่งชาติ ปี 2522
รางวัลเหรียญเงินจากศิลปกรรมแห่งชาติครั้งที่ 22 (จิตรกรรม)
รางวัลเหรียญทองจากศิลปกรรมแห่งชาติครั้งที่ 23
รางวัลศิลปกรรมยอดเยี่ยมจากศิลปกรรมครบรอบที่ 3 ของหอศิลป พีระศรี
รางวัลเหรียญทองศิลปกรรมแห่งชาติ ครั้งที่ 24
รางวัลเหรียญทองศิลปกรรมแห่งชาติครั้งที่ 25
ได้รับเกียรติให้เป็นศิลปินชั้นเยี่ยม สาขาจิตรกรรม
อาจารย์พิเศษที่โรงเรียนเพาะช่าง
อาจารย์ประจำคณะจิตรกรรมและภาพพิมพ์ มหาวิทยาลัยศิลปากร
ได้รับทุนไป ศึกษาที่ L'Accademia di belle Arte ณ กรุงโรมประเทศอิตาลี ในปี พ.ศ. 2519
ศาสตราจารย์ประจำคณะจิตรกรรมประติมากรรมและภาพพิมพ์ มหาวิทยาลัยศิลปากร
ประธานสภาคณบดีศิลปะแห่งประเทศไทย
23 มิถุนายน พ.ศ. 2552 กรรมการส่งเสริมศิลปะร่วมสมัย สาขาทัศนศิลป์
8 มกราคม พ.ศ. 2552 ศิลปินแห่งชาติ ประจำปี 2552 สาขาสาขาทัศนศิลป์ด้านจิตรกรรม
ผู้ร่วมรับรางวัลอันทรงเกียรติศิลปินแห่งชาติ

ในปี พ.ศ. 2552 ปีเดียวกัน ยังมีผู้ได้รับการเชิดชูเกียรติในฐานะ "ศิลปินแห่งชาติ" นั้นมีผู้เข้าร่วมรับรางวัลทั้งหมด 9 ท่าน ดังนี้ 
ศิลปินที่ได้รับเลือกเป็นศิลปินแห่งชาติใน 3 สาขา ได้แก่ ทัศนศิลป์ วรรณศิลป์ และ สาขาศิลปะการแสดง ประจำปี พ.ศ. 2552
1. ศาสตราจารย์ ปรีชา เถาทอง ศิลปินแห่งชาติ ปี พุทธศักราช 2552 สาขาทัศนศิลป์ ด้านจิตรกรรม
2. นายองอาจ สาตรพันธุ์ ศิลปินแห่งชาติ ปี พุทธศักราช 2552 สาขาทัศนศิลป์ ด้านสถาปัตยกรรมร่วมสมัย
3. นางเพ็ญพรรณ สิทธิไตรย์ ศิลปินแห่งชาติ ปี พุทธศักราช 2552 สาขาทัศนศิลป์ ด้านประณีตศิลป์- แกะสลักเครื่องสด
4. นายวรนันท์ ชัชวาลทิพากร ศิลปินแห่งชาติ ปี พุทธศักราช 2552 สาขาทัศนศิลป์ด้านภาพถ่าย
5. นายเสกสรรค์ ประเสริฐกุล ศิลปินแห่งชาติ ปี พุทธศักราช 2552 สาขาวรรณศิลป์ ด้านเรื่องสั้น สารคดี นวนิยาย กวีนิพนธ์
6. นายจตุพร รัตนวราหะ ศิลปินแห่งชาติ ปี พุทธศักราช 2552 สาขาศิลปะการแสดง ด้านนาฏศิลป-โขน
7. นายอุทัย แก้วละเอียด ศิลปินแห่งชาติ ปี พุทธศักราช 2552 สาขาศิลปะการแสดง ด้านดนตรีไทย
8. นางมัณฑนา โมรากุล ศิลปินแห่งชาติ ปี พุทธศักราช 2552 สาขาศิลปะการแสดง ด้านดนตรีไทยสากล-คำร้อง
9. นายประยงค์ ชื่นเย็น ศิลปินแห่งชาติ ปี พุทธศักราช 2552 สาขาศิลปะการแสดง ด้านดนตรีไทยลูกทุ่ง-ผู้เรียบเรียงเสียงประสาน
โดยศิลปินแห่งชาติทั้ง 9 ท่านได้ผ่านหลักเกณฑ์การคัดเลือกศิลปินแห่งชาติอัน ประกอบด้วย 3 หลักเกณฑ์ใหญ่ ดังนี้
1. เป็นผู้มีความรู้ความสามารถ มีความเชี่ยวชาญและมีผลงานดีเด่น
2. เป็นที่ยอมรับของวงการศิลปะแขนงนั้น
3. เป็นผู้มีคุณธรรม มีผลงานที่ยังเป็นประโยชน์ต่อสังคมและมนุษยชาติ ได้รับรางวัลหรือเกียรติคุณระดับท้องถิ่น ระดับชาติ หรือระดับนานาชาติ
ซึ่งในปี พุทธศักราช 2552 มีผู้ผ่านการคัดเลือกจำนวนมาก และคณะกรรมการได้มีกระบวนการพิจารณาอย่างละเอียดมากที่สุดโดยศิลปินแห่งชาติปี 2552 ได้เข้ารับพระราชทานโล่และเข็มเชิดชูเกียรติจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 24 กุมภาพันธ์ พ.ศ. 2553 เนื่องในวันศิลปินแห่งชาติ ที่ศูนย์วัฒนธรรมแห่งประเทศไทย